arnastofnun/IGC-2024 huggingface dataset:
S-730/2017

Mál þetta, sem dómtekið var 29. janúar sl., var höfðað með ákæru lögreglustjórans á höfuðborgarsvæðinu, dags. 12. desember 2017, á hendur:

„A, kt. 000000-0000,

[...], Reykjavík,

fyrir líkamsárás og brot á barnaverndarlögum í Reykjavík á árinu 2017 með því að hafa fimtudaginn [...] á heimili sínu að [...] veist með ofbeldi að stjúpdóttur sinni, B, kt. 000000-0000 og slegið hana í andlitið með þeim afleiðingum að B hlaut yfirborðsáverka á höfði.

Telst þetta varða við 1. mgr. 217. gr. almennra hegningarlaga nr. 19/1940, sbr. 10. gr. laga nr. 20/1981 og 1. og 3. mgr. 99. gr. barnaverndarlaga nr. 80/2002, sbr. 3. gr. laga nr. 55/2009.

Þess er krafist að ákærði verði dæmdur til refsingar og til greiðslu alls sakarkostnaðar.“

Verjandi ákærða krefst vægustu refsingu er lög leyfa og málsvarnarþóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði hefur samkvæmt framlögðu sakavottorði ekki áður gerst sekur um refsiverðan verknað. Við ákvörðun refsingar er til þess litið, svo og til greiðrar játningar hans. Ákærði kvaðst hafa átt við fíkni- og lyfjavanda að stríða sem hefði haft í för með sér ákveðnar persónuleikabreytingar og skapgerðarbresti. Hann hafi í kjölfarið farið í fulla meðferð og fylgi henni nú eftir. Sé það einlægur vilji hans að koma lífi sínu á réttan kjöl. Ákærði lagði fram læknisvottorð þess efnis að hann hefði sótt meðferð á tímabilinu [...] til 19. janúar 2018.

Til þyngingar horfir að ákærði er sekur um ofbeldisbrot gagnvart stjúpdóttur sinni sem líta verður alvarlegum augum þó að líkamlegar afleiðingar brotsins hafi ekki orðið verulegar. Ber í þessu sambandi að líta til 3. mgr. 70. gr. almennra hegningarlaga.

Samkvæmt framansögðu þykir hæfileg refsing ákærða ákveðin fangelsi í 45 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955. Ákærði greiði málsvarnarþóknun skipaðs verjanda síns, S-kk-ef F-kk-ef S-kk-ef lögmanns, 254.700 krónur, og 30.730 krónur í annan sakarkostnað, samkvæmt framlögðum reikningi vegna læknisvottorðs brotaþola.

S-kvk-nf H-kvk-nf héraðsdómari kveður upp dóm þennan.

D ó m s o r ð :

Ákærði, A, sæti fangelsi í 45 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, S-kk-ef F-kk-ef S-kk-ef lögmanns, 254.700 krónur, og 30.730 krónur í annan sakarkostnað.

S-kvk-nf H-kvk-nf (sign.)

--------------------- --------------------- ----------------------

Rétt endurrit staðfestir:

Héraðsdómi Reykjavíkur 6. febrúar 2018
S-731/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 12. desember 2017, á hendur J-x-x M-x-x A-x-x O-x-x, kt. 000000-0000, Flétturima 33, Reykjavík fyrir fíkniefnabrot í Reykjavík á árinu 2017 með því að hafa mánudaginn 13. mars haft í vörslum sínum 41,65 g af amfetamíni, 128,15 g af kókaíni, 0,26 g af marijúana og 1,50 stykki af ecstasy töflum sem lögreglan fann á heimili ákærðu að Flétturima 33 og lagði hald á.

Telst þetta varða við 2. gr. sbr. 5. gr. og 6. gr., laga um ávana- og fíkniefni nr. 65/1974, sbr. lög. nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001.

Þess er krafist að ákærða verði dæmd til refsingar, til greiðslu alls sakarkostnaðar og að framangreind fíkniefni sem hald var lagt á verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 23/2001.

Ákærða sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærða er fædd í janúar 1982. Samkvæmt framlögðu sakavottorði, dagsettu 12. desember 2017, var ákærðu gert að sæta fangelsi í tvö ár fyrir umferðar-, fíkniefna- og hegningarlagabrot sem og brot gegn barnaverndarlögum. Þau brot sem ákærða er sakfelld fyrir í þessu máli voru framin fyrir uppkvaðningu dómsins og verður ákærðu því dæmdur hegningarauki nú, samkvæmt 78. gr. almennra hegningarlaga nr. 19/1940.

Með hliðsjón af framangreindu, sakarefni þessa máls og ákvæðum 77. gr. almennra hegningarlaga þykir refsing ákærðu hæfilega ákveðin fangelsi í þrjá mánuði.

Með vísan til lagaákvæða í ákæru eru gerð upptæk til ríkissjóðs 41,65 g af amfetamíni, 128,15 g af kókaíni, 0,26 g af marijúana og 1,50 stykki af ecstasy töflum, sem lögregla lagði hald á við rannsókn málsins.

Engan sakarkostnað leiddi af meðferð málsins.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, J-x-x M-x-x A-x-x O-x-x, sæti fangelsi í þrjá mánuði.

Upptæk eru gerð til ríkissjóðs 41,65 g af amfetamíni, 128,15 g af kókaíni, 0,26 g af marijúana og 1,50 stykki af ecstasy töflum.

L-kvk-nf R-kvk-nf S-kvk-nf
S-794/2018

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 20. nóvember 2018, á hendur Þ-kk-þgf Þ-kk-þgf, kt. 000000-0000, [...], Reykjavík, fyrir umferðarlagabrot í Reykjavík með því að hafa að kvöldi mánudagsins 12. mars 2018 ekið bifreiðinni [...] sviptur ökurétti suður Fákafen á móts [...] uns aksturinn var stöðvaður skömmu síðar.

Telst þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 14. nóvember 2018, hefur ákærði nú í þriðja sinn verið fundinn sekur um að aka sviptur ökurétti. Með hliðsjón af sakarefni þessa máls og í samræmi við dómvenju, þykir refsing ákærða hæfilega ákveðin fangelsi í þrjátíu daga.

B-kk-nf S-kk-nf S-kk-nf, aðstoðarmaður dómara, kveður upp dóminn.

D Ó M S O R Ð:

Ákærði, Þ-kk-nf Þ-kk-nf, sæti fangelsi í 30 daga.
S-800/2018

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 20. nóvember 2018, á hendur E-kk-þgf G-x-x H-x-x, kt. 000000-0000, [...], Reykjavík, fyrir umferðarlagabrot í Reykjavík, með því að hafa aðfaranótt þriðjudagsins 30. janúar 2018 ekið bifreiðinni [...] sviptur ökurétti og undir áhrifum áfengis (vínandamagn í blóði mældist 2,53‰) austur Vesturlandsveg í Ártúnsbrekku og ekki sinnt stöðvunarmerkjum lögreglu þar heldur aukið hraðann og ekið áfram með allt að 125 km hraða á klst., þar sem leyfður hámarkshraði var 80 km á klst., að afrein Vesturlandsvegar að [...] og þar gegn rauðu ljósi á gatnamótum afreinar Vesturlandsvegar og [...] og áfram hratt og rásandi norður [...]að bifreiðastæði við [...] þar sem aksturinn var stöðvaður.

Telst þetta varða við 1. og 3. mgr. 5. gr., 1. sbr. 3. mgr. 37. gr., 1. sbr. 3. mgr. 45. gr. og 1. mgr. 48. gr., allt sbr. 1. mgr. 100. gr. umferðalaga nr. 50/1987, sbr. 1. gr. laga nr. 48/1997.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði hefur skýlaust játað brot sín. Sannað er með játningu ákærðu og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru. Samkvæmt þessu verður ákærði sakfelldur fyrir brotin sem eru réttilega færð til refsiákvæða í ákærunni.

Ákærði er fæddur [...]. Samkvæmt framlögðu sakavottorði, dagsettu 14. nóvember 2018, er við ákvörðun refsingar miðað við að ákærði sé nú í fjórða sinn fundinn sekur um að aka undir áhrifum áfengis. Þá er við það miðað að ákærði sé nú í þriðja sinn fundinn sekur um að aka sviptur ökurétti. Með hliðsjón af dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 60 daga.

Með vísan til tilvitnaðra ákvæða umferðarlaga í ákæru er áréttuð er ævilöng ökuréttarsvipting ákærða.

Ákærði greiði málsvarnarþóknun skipaðs verjanda síns, B-kk-ef H-kk-ef lögmanns, 105.400 krónur, að meðtöldum virðisaukaskatti, og 31.085 krónur í annan sakarkostnað.

Af hálfu ákæruvaldsins flutti málið K-kvk-nf Ó-kvk-nf E-kvk-nf aðstoðarsaksóknari.

B-kk-nf S-kk-nf S-kk-nf, aðstoðarmaður dómara, kveður upp dóminn.

D Ó M S O R Ð:

Ákærði, E-kk-nf G-x-x H-x-x, sæti fangelsi í 60 daga.

Áréttuð er ævilöng svipting ökuréttar ákærða frá uppkvaðningu dómsins að telja.

Ákærði greiði málsvarnarþóknun skipaðs verjanda síns, B-kk-ef H-kk-ef lögmanns, 105.400 krónur og 31.085 krónur í annan sakarkostnað.
S-842/2018

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 12. desember 2018, á hendur A-x-x T-x-x K-x-x, f.d. [...], ríkisborgara [...], fyrir skjalafals og brot gegn lögum um atvinnuréttindi útlendinga með því að hafa fimmtudaginn 13. september 2018 framvísað í blekkingarskyni við starfsmenn Þjóðskrár Íslands breytifölsuðu ítölsku vegabréfi nr. [...] sem gefið var út á nafnið [...], f.d. [...], með gildistíma frá 2. apríl 2016 til 2. apríl 2026. Með þessu kom ákærði því til leiðar að hann hlaut skráningu í utangarðsskrá Þjóðskrár Íslands á fölskum forsendum. Þannig var honum kleift að starfa hér á landi án þess að sækja um atvinnuleyfi.

Telst háttsemi þessi varða við 1. mgr. 155. gr. almennra hegningarlaga nr. 19/1940 og 3. og 4. mgr. 6. gr., sbr. 1. mgr. 27. gr. laga um atvinnuréttindi útlendinga nr. 97/2002.

Þess er krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Hann hefur ekki sætt refsingu hér á landi eða í heimalandi sínu svo vitað sé.

Við ákvörðun refsingar í málinu verður litið til þess að með því að framvísa hinu falsaða vegabréfi kom ákærði því til leiðar að honum var kleift að starfa hér á landi í fáeina mánuði án þess að sækja um atvinnuleyfi svo sem honum var skylt lögum samkvæmt. Á hinn bóginn horfir það ákærða til málsbóta að hann hefur gengist greiðlega við broti sínu og verið samvinnuþýður hjá lögreglu við rannsókn málsins, sbr. 9. tl. 1. mgr. 74. gr. almennra hegningarlaga nr. 19/1940. Með hliðsjón af framangreindu, sakarefni málsins og atvikum málsins í heild sinni, þykir refsing ákærða hæfilega ákveðin fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, B-kk-ef E-kk-ef lögmanns, 147.560 krónur, að meðtöldum virðisaukaskatti.

Engan sakarkostnað leiddi af meðferð málsins.

Af hálfu ákæruvaldsins flutti málið V-kk-nf R-kk-nf Þ-kk-nf aðstoðarsaksóknari.

Þ-kvk-nf L-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, A-x-x T-x-x K-x-x, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði greiði þóknun verjanda síns á rannsóknarstigi og fyrir dómi, B-kk-ef E-kk-ef lögmanns, 147.560 krónur.

Þ-kvk-nf L-kvk-nf (sign.)
S-84/2018

Mál þetta, sem dómtekið var í dag, er höfðað með ákæru, útgefinni af héraðssaksóknara, 16. febrúar 2018, á hendur E-kk-þgf Æ-kk-þgf, kt. 000000-0000, Hrafnhólum 8, Reykjavík, fyrir eftirfarandi brot gegn valdstjórninni, framin í Reykjavík, laugardaginn 18. febrúar 2017:

1. Með því að hafa í lögreglubifreið 235 við Kirkjustétt 4 sparkað í hægri handlegg lögreglumannsins [A], hrækt á hann og ítrekað reynt að bíta [A]og lögreglukonuna [B]þar sem þau voru við skyldustörf.

2. Með því að hafa í lögreglubifreið 108 á leið á lögreglustöðina við Hverfisgötu hótað lögreglumönnunum [D], [E] og [A]lífláti með orðunum „Ég ætla að stúta ykkur öllum“.

Teljast brot þessi varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar sem lög leyfa. Verjandinn kveðst ekki gera kröfu um greiðslu málsvarnarþóknunar.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í janúar 1986. Samkvæmt framlögðu sakavottorði, dagsettu 16. febrúar 2018, á hann að baki nokkurn sakaferil sem nær aftur til ársins 2007. Nú síðast var honum gerð sektarrefsing með lögreglustjórasátt, 12. apríl 2017, vegna umferðarlagabrots. Þau brot sem ákærði er sakfelldur fyrir í þessu máli voru framin fyrir útgáfu fyrrgreindar sáttar og verður honum því dæmdur hegningarauki nú samkvæmt 78. gr. almennra hegningaralaga nr. 19/1940.

Með hliðsjón af sakarefni þessa máls og 77. gr. laga nr. 19/1940 þykir refsing ákærða hæfilega ákveðin fangelsi í 60 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Engan sakarkostnað leiddi af meðferð málsins.

Af hálfu ákæruvaldsins flutti málið M-kvk-nf O-kvk-nf saksóknarfulltrúi.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, E-kk-nf Æ-kk-nf, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

L-kvk-nf R-kvk-nf S-kvk-nf
S-93/2018

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 20. febrúar 2018, á hendur S-kk-þgf E-kk-þgf E-kk-þgf, kt. 000000-0000, Depluhólum 8, Reykjavík, fyrir fíkniefna- og tollalagabrot í Reykjavík með því að hafa þriðjudaginn 7. mars 2017 haft í vörslum sínum 8 ml af anabólískum sterum, sem ákærði vissi eða mátti vita að væru ólöglega flutt til landsins og 35 kannabisplöntur sem ákærði hafði ræktað um nokkurt skeið og til þess dags er lögregla fann þær við leit á heimili hans að Depluhólum 8 og lagði hald á.

Telst þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar nr. 233/2001 um ávana- og fíkniefni og önnur eftirlitsskyld efni, sbr. reglugerðir nr. 232/2001 og nr. 848/2002 og 1. mgr. 171. gr., sbr. 169. gr., tollalaga nr. 88/2005.

Þess er krafist að ákærði verði dæmdur til refsingar, til greiðslu alls sakarkostnaðar, að framangreindir anabólískir sterar verði gerðir upptækir samkvæmt 3. mgr. 48. gr. lyfjalaga nr. 93/1993, 2. mgr. 68. gr. lyfsölulaga og 1. mgr. 181. gr. tollalaga nr. 88/2005 og jafnframt að ákærði verði dæmdur til að sæta upptöku á framangreindum fíkniefnum samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í ágúst 1989. Sakaferill hans hefur ekki þýðingu við ákvörðun refsingar í þessu máli.

Með hliðsjón af sakarefni þessa máls, greiðri játningu ákærða og umfangi þeirra ávana- og fíkniefna sem tilgreind eru í ákæru þykir refsing ákærða hæfilega ákveðin fangelsi í 60 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerð upptæk til ríkissjóðs 8 ml af anabólískum sterum og 35 kannabisplöntur, sem lögregla lagði hald á við rannsókn málsins.

Ákærði greiði 183.507 krónur í sakarkostnað.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf E-kk-nf E-kk-nf, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Upptæk eru gerð til ríkissjóðs 8 ml af anabólískum sterum og 35 kannabisplöntur.

Ákærði greiði 183.507 krónur í sakarkostnað.

L-kvk-nf R-kvk-nf S-kvk-nf
S-9/2018

Mál þetta, sem dómtekið var 28. febrúar sl., er höfðað með ákæru, útgefinni af lögreglustjóranum á höfuðborgarsvæðinu 9. janúar 2018, á hendur P-kk-þgf J-kk-þgf, kt. 000000-0000, Básbryggju 31, Reykjavík, fyrir fjárdrátt með því að hafa, á tímabilinu 26. júní 2013 til 31. júlí 2014, í starfi sínu sem gjaldkeri húsfélagsins að Mosarima 1-7 í Reykjavík, dregið sér og nýtt í eigin þágu fjármuni, samtals kr. 874.000, með því að taka fjármunina í heimildarleysi út af bankareikningi félagsins, nr. 528-26-528065, sem ákærði hafði prókúru á í starfi sínu fyrir félagið, tilvikin sundurliðast með eftirfarandi hætti:

Samtals: 874.000

Telst þetta varða við 247. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er háttsemin réttilega heimfærð til refsiákvæða í ákæru.

Ákærði er fæddur í desember 1974. Hann hefur ekki áður gerst sekur um refsivert brot. Við ákvörðun refsingar er litið til þess að ákærði skilaði öllu því fé er hann dró að sér áður en rannsókn málsins hófst. Þá verður einnig litið til greiðlegrar játningar ákærða. Atvik í máli þessu áttu sér stað á tímabilinu 26. júní 2013 til 31. júlí 2014. Fyrir liggur að kæra á hendur ákærða barst lögreglu 13. apríl 2015 og að tekin hafi verið skýrsla af ákærða 15. júní 2015. Ákæra í málinu var síðan gefin út tæpu tveimur og hálfu ári síðar eða 9. janúar 2018. Ekki liggur fyrir skýring á drætti málsins að þessu leyti.

Með hliðsjón af framangreindu og sakarefni málsins þykir refsing ákærða hæfilega ákveðin fangelsi í 60 daga en fresta skal fullnustu refsingarinnar og falli hún niður að liðnu einu ári frá birtingu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 178.480 krónur, að meðtöldum virðisaukaskatti.

Engan annan sakarkostnað leiddi af meðferð málsins.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, P-kk-nf J-kk-nf, sæti fangelsi í 60 daga en fresta skal fullnustu refsingarinnar og falli hún niður að liðnu einu ári frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 178.480 krónur.

L-kvk-nf R-kvk-nf S-kvk-nf